WLAN-tukiaseman konfigurointi

Haavoittuvuudet
Hackabi
Digabi-webinaarit
**Abitti**
Ohjelmistot
Tehdyt parannukset
Vanhat Abitti-versiot
Tweak-A-bitin tutkiminen
**Laitteisto**
**WLAN-tukiaseman konfigurointi**
Tutkintoverkko

**Abitti-kurssikokeen** voi pitää langattomasti käyttäen mitä tahansa WLAN-tukiasema, halvimmillakin tukiasemilla pärjää mainiosti. Tukiaseman konfigurointi on varsin yksinkertainen tehtävä ja kaikissa tukiasemissa on nappi, jolla tukiaseman saa palautettua tehdasasetuksiin, jos konfiguroinnissa meni jotain pieleen.

## YTL:n ohje

YTL:n ohjeen mukaisessa konfiguroinnissa tutkintoverkko on yksi kokonaisuus, jossa koetilan palvelin jakaa opiskelijoiden koneille verkko-osoitteet. Koetilan palvelin pystyy myös tarvittaessa monitoroimaan koko verkon alueella tapahtuvaa tietoliikennettä.

Ohjeen mukaisessa WLAN-tukisaseman konfiguroinnissa on neljä askelta:

1. asetetaan tukiasemalle uusi ylläpitäjän salasana (ei saa olla oletussalasana)
2. asetetaan WLAN-verkon nimi (SSID) ja salausavain
3. kytketään WLAN-tukiaseman DHCP-palvelin pois käytöstä
4. asetetaan verkkoparametreistä WLAN-tukiseman omaksi verkko-osoiteeksi (IP-osoite): `10.10.0.10` ja verkkomaskiksi (Subnet Mask): `255.255.0.0`. Talleta muutokset. Asetukset ovat valmiina.

## Yksinkertaisen WLAN-verkon ohje

Kytkettäessä WLAN-tukiasema niin, että Abitti-palvelin on tukiaseman *wan*-portissa, voi tukiaseman DHCP:n pitää päällä. Tukiaseman *lan*-puolen verkon pitää tällöin olla "eri avaruudessa" kuin Abitti-palvelimen jakamat osoitteet. Yleensä näin on ihan luonnostaan, WLAN-tukiasemat jakavat useimmiten 192.168.x.x -tyyppisiä osoitteita, Abitti-palvelin jakaa 10.10.x.x -osoitteita.

Tukiaseman verkon toiminta on tällöin:

* tukiasema hake wan-puolen ip-osoitteen dhcp:llä Abitti-palvelimelta (KTP)
* tukiasema jakaa osoitteet opiskelijoiden koneille omasta osoiteavaruudestaan

Käytännössä lähes mikä tahansa tehdasasetuksiin palautettu tukiasema toimii Abitti-kokeissa ihan suoraan. Koetilan palvelinkone kytketään wan-porttiin ja kaikki on valmista koetta varten.

Tietoturvan takia (ja mukavuussyistä) tukiaseman ylläpitosalasana, verkon SSID ja verkon salasana kannattaa muuttaa.

## WLAN-kanavan valinta

Tukiaseman kanava kannattaa myös vaihtaa sellaiseksi, että ei ole paljon tukiasemia samalla kanavalla tai lähikanavilla. Sopivaa kanavaa voi tutkia helposti esimerkiksi WiFi Analyzer -sovelluksella (Android).

Joidenkin WLAN-tukiasemien konfigurointiohjelmassa on toiminto, joka näyttää muiden WLAN-tukiasemien kanavat. Tämän toiminnon avulla voi helposti valita sellaisen kanavan, jolla häiriötä on mahdollisimman vähän.

## Selitykset

### WLAN-tukiseman salasana

WLAN-tukiaseman ylläpitäjän salasana ei saa kokeen aikana olla laiteen valmistajan asettama salasana, koska kokeen aikana WLAN-tukiasema on kiinni koeverkossa ja kokelaat pääsevät tukiaseman kirjautumisruutuun. Oletusarvoista salasanaa käytettäessä on vaara, että joku kokelaista kirjautuu WLAN-tukiasemaan kokeen aikana ja muuttaa sen sen asetuksia.

### WLAN-verkon nimi ja salausavain

Jokaisella WLAN-verkolla on oma nimi, jolla se erotetaan muista samassa paikassa kuuluvista verkoista. Abitti-järjestelmän verkon nimeksi kannattaa laittaa joku yksikäsitteinen nimi, esimerkiksi teksti Abitti ja tilan numero tms.

Salausavaimeksi voi asettaa minkä tahansa merkkijonon. Halutessaan maksimaalista turvallisuutta salausavaimen voi vaihtaa kokeiden välillä.

WLAN-verkon nimi ja salausavain kerrotaan kokelaille kokeen alussa. Kokelaat liittyvät kerrottuun WLAN-verkkoon heti Abitin käynnistämisen jälkeen.

### DHCP-palvelin

DHCP-palvelin on järjestelmän osa, joka jakaa verkkoon liittyville koneille verkko-osoitteen (IP-osoite). Kussakin aliverkossa saa olla käytössä vain yksi DHCP-palvelin.

WLAN-tukiasemat toimivat oletusarvoisesti DHCP-pavelimina ja myös Abitti koetilan palvelin toimii DHCP-palvelimena. Tämän takia WLAN-tukiaseman DHCP-palvelin pitää poistaa käytöstä!

### Verkkoparametrit

WLAN-tukiaseman verkko-osoitteen on syytä olla samassa osoiteavaruudessa kuin mitä Abitti koetilan palvelin käyttää. Tämän vuoksi tukiasemalle asetetaan kiinteä verkko-osoiteeksi (IP-osoite): 10.10.0.10 ja verkkomaskiksi (Subnet Mask): 255.255.0.0